DTACปี’52กำไรวูบ เพิ่มเงินปันผล50%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — DTAC งวดปี 2552 กำไร 6,627 ล้านบาท วูบ 28% ขณะที่ไตรมาส 4 ฟื้นชัดเจน ปันผล 4.48%ส่วนปีนี้หวังเพิ่มกระแสเงินสดอีก 1.6 หมื่นล้านบาท
นายปรีย์มน ปิ่นสกุล ผู้ช่วยรองประธานเจ้าหน้าที่บริหารกลุ่มการเงินและบัญชี บริษัท โทเทิ่ล แอ็คเซ็ส คอมมูนิเคชั่น (DTAC) เปิดเผยว่า ปี 2552 บริษัทมีกำไรสุทธิ 6,627.77 ล้านบาท มีกำไรต่อหุ้น 2.80 บาท ลดลง 28.96% จากปี2551 ที่มีกำไรสุทธิ 9,329.10 ล้านบาท มีกำไรต่อหุ้น 3.94 บาท
ด้านคณะกรรมการบริษัทมีมติจ่ายเงินปันผลหุ้นละ 1.39 บาท หรือประมาณ 50% ของกำไรต่อหุ้นปี2552 คิดเป็นอัตราผลตอบแทน4.48% เทียบราคาหุ้น 31 บาท
สำหรับงวดไตรมาส 4 ปี 2552 มีกำไรสุทธิ 2,150.34 ล้านบาท เพิ่มขึ้น 32.04% จากไตรมาส 3 ที่มีกำไรสุทธิ 1,628.53 ล้านบาท ซึ่งดีกว่าที่นักวิเคราะห์คาดการณ์ไว้ เช่น บล.ดีบีเอส วิคเคอร์ส (ประเทศไทย) คาดไว้ที่ 1,833 ล้านบาท 
บล.ดีบีเอส วิคเคอร์ส คาดว่า DTAC อาจเพิ่มอัตราการจ่ายเงินปันผลงวดปี 2552 เป็น 50% จาก 30% ของกำไรสุทธิ และจะเพิ่มเป็น 70% ในปีนี้ตามข้อกำหนดของหนี้
นายทอเร่ จอห์นเซ่น ประธานเจ้าหน้าที่บริหาร DTAC กล่าวว่า ปี 2553 บริษัทตั้งเป้ามีกระแสเงินสดเพิ่ม 1.6 หมื่นล้านบาท จากปีก่อนที่ทำได้ 1.43 หมื่นล้านบาท ซึ่งจะมาทั้งจากการเพิ่มของรายได้และการบริหารค่าใช้จ่ายอย่างต่อเนื่อง